35. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 563 της 8/27 Αυγ. 1968 (ΦΕΚ Α΄ 186) Περί καθορισμού δικαιολογητικών εξόδων κηδείας συνταξιούχων Ν.Α.Τ.-Κ.Π.Φ.Ν. (Διόρθ. Ημαρτ. ΦΕΚ Α΄ 210 της 20 Σεπτ. 1968) Έχοντες υπ’ όψιν: α)Τας διατάξεις του άρθρ. 36 του Νόμ. 4502/66 «περί τροποποιήσεως και συμπληρώσεως των διατάξεων του Νόμ. 3170/55 «περί Ναυτικού Απομαχικού Ταμείου» και προσθήκης ετέρων τινών διατάξεων. β)Την υπ’ αριθ. 23/29.5.68 απόφασιν του Δ.Σ./ΝΑΤ. γ)Την υπ’ αριθ. 5996/25.7.68 γνωμοδότησιν του Συμβουλίου Επικρατείας, προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρ.1.-1.Καθορίζομεν ως ακολούθως τα δικαιολογητικά δια την έκδοσιν ενταλμάτων πληρωμής των εξόδων κηδείας αποβιούντων συνταξιούχων του Ναυτικού Απομαχικού Ταμείου και του Κεφαλαίου Προστασίας Φυματικών Ναυτικών: α)Αίτησις δικαιούχου. β)Αντίγραφον ληξιαρχικής πράξεως θανάτου. 2.Εις περίπτωσιν καθ’ ην τα έξοδα κηδείας συνταξιούχου δεν κατεβλήθησαν παρά συζύγου, τέκνων, γονέων ή αδελφών, αλλά παρά τρίτου τινός εκτός των ανωτέρω δικαιολογητικών απαιτείται και εξωφλημένος αναλυτικός λογαριασμός εργολάβου κηδειών ή αποδείξεις περί των γενομένων δαπανών θεωρημέναι παρά της οικείας Αστυνομικής Αρχής, δια το γνήσιον της υπογραφής του εργολάβου ή των ληπτόρων. 3.Η αίτησις του δικαιούχου μετά των απαιτουμένων δικαιολογητικών δέον να υποβληθή εις το Ταμείον ή τας κατά τόπους Λιμενικάς Αρχάς εντός εξαμήνου από του θανάτου του συνταξιούχου. Άρθρ.2.-Από της ισχύος του παρόντος Δ/τος καταργούνται: α)το υπ’ αριθ. 559/4.6.66 Β.Δ/μα «περί καθορισμού δικαιολογητικών εξόδων κηδείας συνταξιούχων Ν.Α.Τ.-Κ.Π.Φ.Ν.» και β)το υπ’ αριθ. 421/30.6.1967 Β.Δ/μα «περί τροποποιήσεως του υπ’ αριθ. 559/4.6.66 Β.Δ/τος «περί καθορισμού δικαιολογητικών εξόδων κηδείας συνταξιούχων Ν.Α.Τ.Κ.Π.Φ.Ν.». Εις τον αυτόν επί της Εμπορικής Ναυτιλίας Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. 